**รายงานการประชุมสภาเทศบาลตำบลบ้านกลาง**

**สมัยสามัญ สมัยที่ 2 ครั้งที่ 1 ประจำปี พ.ศ. 2556**

**วันที่ 27 พฤษภาคม 2556 เวลา ๐๙.30 น.**

**ณ ห้องประชุมสภาเทศบาลตำบลบ้านกลาง**

**................................................**

**ผู้มาประชุม**

1. นายบุญเลิศ ปัญญา ตำแหน่ง ประธานสภาเทศบาลตำบลบ้านกลาง

2. นายแดง จันทร์แก้ว ตำแหน่ง รองประธานสภาเทศบาลตำบลบ้านกลาง

3. นางแก่นจันทร์ ศรีมงคล ตำแหน่ง สมาชิกสภาเทศบาลตำบลบ้านกลาง

4. นายประเวศ อินทรัคคัมพร ตำแหน่ง สมาชิกสภาเทศบาลตำบลบ้านกลาง

5. นายเจริญ ดวงคำ ตำแหน่ง สมาชิกสภาเทศบาลตำบลบ้านกลาง

6. นายบุญยัง สมผัด ตำแหน่ง สมาชิกสภาเทศบาลตำบลบ้านกลาง

7. นายธวัช ไตรแก้ว ตำแหน่ง สมาชิกสภาเทศบาลตำบลบ้านกลาง

8. นายสุรเชษฐ์ อินไผ่ ตำแหน่ง สมาชิกสภาเทศบาลตำบลบ้านกลาง

9. นางมาลินีย์ สุตาคำ ตำแหน่ง สมาชิกสภาเทศบาลตำบลบ้านกลาง

10. นายนิคม แสงตัน ตำแหน่ง สมาชิกสภาเทศบาลตำบลบ้านกลาง

11. นายสิงห์ทอน ขอดคำ ตำแหน่ง สมาชิกสภาเทศบาลตำบลบ้านกลาง

12. นางชฎาพร สิงห์กัณฑ์ ตำแหน่ง สมาชิกสภาเทศบาลตำบลบ้านกลาง

13. นายมนต์ชัย พงษ์เกียรติก้อง ตำแหน่ง เลขานุการสภาเทศบาลตำบลบ้านกลาง

**ผู้ไม่มาประชุม**

 -ไม่มี-

**ผู้เข้าร่วมประชุม**

1. นายประยูร ศิริตัน ตำแหน่ง รองนายกเทศมนตรีตำบลบ้านกลาง

2. นายปรีชา เป็งลือ ตำแหน่ง รองนายกเทศมนตรีตำบลบ้านกลาง

3. นายวิรัช ประเสริฐศรี ตำแหน่ง เลขานุการนายกเทศมนตรีตำบลบ้านกลาง

4. นายนิพันธ์ ปัญจไชยา ตำแหน่ง รองปลัดเทศบาลตำบลบ้านกลาง

5. นายเกษมสุข วงศ์บุญยิ่ง ตำแหน่ง ผู้อำนวยการกองช่าง

6. สุพิชญ์ชาญ โพธิ์งาม ตำแหน่ง หัวหน้าสำนักปลัดเทศบาล

7. นางศิริจันทร์ ตาแก้ว ตำแหน่ง ผู้อำนวยการกองคลัง

8. นายสวัสดิ์ บัวดอกตูม ตำแหน่ง ผู้อำนวยการกองสาธารณสุขและสิ่งแวดล้อม

9. นายคงภัทร สายปราชญ์ ตำแหน่ง หัวหน้าฝ่ายบริหารการศึกษา

10. นางสาวนงนุช ตุ้ยทิศ ตำแหน่ง เจ้าหน้าที่บริหารงานทั่วไป

-2-

**เริ่มประชุมเวลา ๐๙.30 น.**

นายบุญเลิศ ปัญญา **ระเบียบวาระที่ 1** **เรื่องที่ประธานแจ้งเพื่อทราบ**

ประธานสภา 1.1 ประกาศเทศบาลตำบลบ้านกลาง เรื่อง ประกาศใช้แผนพัฒนา

สามปี (พ.ศ. 2557 – 2559)

- ประกาศเทศบาลตำบลบ้านกลาง

เรื่อง ประกาศใช้แผนพัฒนาสามปี (พ.ศ.2557-2559)

ด้วยเทศบาลตำบลบ้านกลาง อำเภอสันป่าตอง จังหวัดเชียงใหม่ ได้ดำเนินการจัดทำร่าง

แผนพัฒนาสามปี (พ.ศ. 2557-2559) ของเทศบาลฯ ตามระเบียบกระทรวงมหาดไทยว่าด้วยการจัดทำแผนพัฒนาฯ ขององค์กรปกครองส่วนท้องถิ่น พ.ศ. 2548 ซึ่งความเห็นชอบจากคณะกรรมการพัฒนาเทศบาลตามระเบียบฯ ข้อ 17(3) เมื่อวันที่ 30 เมษายน 2556 ไปแล้วนั้น

 ดังนั้น เพื่อให้การดำเนินงานเป็นไปด้วยความเรียบร้อย และมีกรอบแนวทางในการพัฒนาท้องถิ่น จึงประกาศใช้แผนพัฒนาสามปี (พ.ศ. 2557-2559) ของเทศบาลตำบลบ้านกลาง ตามระเบียบกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น พ.ศ.2548 ข้อ 17(4) ผู้บริหารท้องถิ่นพิจารณาอนุมัติร่างแผนพัฒนาสามปีและประกาศใช้แผนพัฒนาสามปี

 จึงประกาศให้ทราบโดยทั่วกัน

 ประกาศ ณ วันที่ 30 เดือนเมษายน พ.ศ.2556

ธงธน งามวัฒนากุล

(นายธงธน งามวัฒนากุล)

นายกเทศมนตรีตำบลบ้านกลาง

 1.2 นายกเทศมนตรีตำบลบ้านกลางขอมอบหมายให้รองนายกเทศมนตรี

 เป็นผู้เสนอญัตติต่อที่ประชุมสภาเทศบาลตำบลบ้านกลางแทน

ด้วยนายธงธน งามวัฒนากุล ตำแหน่ง นายกเทศมนตรีตำบลบ้านกลาง แจ้งว่าไม่สามารถเข้าร่วมประชุมได้ เนื่องจากต้องเดินทางไปราชการเพื่อเข้าร่วมโครงการอบรมและศึกษาดูงาน หลักสูตรการเตรียมความพร้อมขององค์กรปกครองส่วนท้องถิ่นเพื่อเข้าสู่ประชาคมอาเซียน รุ่นที่ 5 ระหว่างวันที่ 25 - 29 พฤษภาคม 2556 ณ โรงแรมเดอะ

รอยัลริเวอร์ กรุงเทพฯ และเดินทางไปราชการต่างประเทศ ณ ประเทศสาธารณรัฐประชาธิปไตยประชาชนลาว และประเทศสาธารณรัฐสังคมนิยมเวียดนาม จึงขอมอบหมายให้ นายประยูร ศิริตัน ตำแหน่งรอง-เทศมนตรีตำบลบ้านกลางเป็นผู้เสนอญัตติต่อที่ประชุมสภาเทศบาลแทน

-3-

นายบุญเลิศ ปัญญา **ระเบียบวาระที่ ๒** รับรองรายงานการประชุมสภาเทศบาลตำบลประธานสภา บ้านกลาง สมัยวิสามัญ สมัยที่ ๑ ครั้งที่ 1 ประจำปี พ.ศ. ๒๕๕๖

เมื่อวันที่ 10 เมษายน ๒๕๕๖

- ขอให้สมาชิกสภาเทศบาลทุกท่าน ตรวจสอบดูรายงานการประชุม

ให้ครบถ้วนทุกหน้าด้วย มีท่านใดต้องการแก้ไขหรือเปลี่ยนแปลงรายละเอียดและเนื้อหาสาระของรายงานการประชุมบ้างครับ

 - ไม่มี -

 - หากไม่มี ผมขอมติที่ประชุมครับ สมาชิกสภาเทศบาลท่านใดเห็นชอบ

 รับรองรายงานการประชุมสภาเทศบาลตำบลบ้านกลาง สมัยวิสามัญ

สมัยที่ ๑ ครั้งที่ 1 ประจำปี พ.ศ. ๒๕๕๖ เมื่อวันที่ 10 เมษายน

255๖ โปรดยกมือขึ้นครับ

**มติที่ประชุม สรุปมติที่ประชุม ดังนี้**

**- เห็นชอบ ๑๒ เสียง รับรองรายงานการประชุมสภาเทศบาลตำบลบ้านกลาง สมัยวิสามัญ สมัยที่ 1 ครั้งที่ 1 ประจำปี พ.ศ.๒๕๕6 เมื่อวันที่ 10 เมษายน พ.ศ.2556**

**- ไม่เห็นชอบ 0 เสียง (ไม่มี)**

นายบุญเลิศ ปัญญา **ระเบียบวาระที่ ๓** เรื่อง ขอเสนอญัตติขออนุมัติโอนเงินงบประมาณ

ประธานสภา รายจ่ายประจำปีงบประมาณ พ.ศ.2556 เพื่อจัดซื้อเครื่องมัลติมีเดีย

โปรเจคเตอร์ สำหรับใช้ในศูนย์อำนวยการโครงการพัฒนาตามพระราชดำริ

นายประยูร ศิริตัน เรื่อง ขอเสนอญัตติขออนุมัติโอนเงินงบประมาณรายจ่ายประจำปี

รองนายกเทศมนตรี งบประมาณ พ.ศ.2556 เพื่อจัดซื้อเครื่องมัลติมีเดียโปรเจคเตอร์ สำหรับ

ใช้ในศูนย์อำนวยการโครงการพัฒนาตามพระราชดำริ

เรียน ประธานสภาเทศบาลตำบลบ้านกลาง

สิ่งที่ส่งมาด้วย 1. สำเนาหนังสือศูนย์อำนวยการโครงการพัฒนาตามพระราชดำริ ที่ ชม 51/2556

 ลงวันที่ 22 เมษายน 2556 จำนวน 1 ฉบับ

 2. ใบเสนอราคา จำนวน 3 ฉบับ

 **เรื่องเดิม**

 ตามเทศบัญญัติ เรื่อง งบประมาณรายจ่ายประจำปีงบประมาณ พ.ศ. 2556 เทศบาลตำบลบ้านกลาง ได้ตั้งงบประมาณรายจ่ายในแผนงานการเกษตร งานส่งเสริมการเกษตร งบดำเนินการ ค่าใช้สอย

-4-

รายจ่ายเกี่ยวเนื่องกับการปฏิบัติราชการที่ไม่ลักษณะรายจ่ายหมวดอื่น สำหรับเป็นค่าใช้จ่ายตามโครงการ

ศูนย์การเรียนรู้พระราชดำริ เพื่อจ่ายเป็นค่าใช้จ่ายตามโครงการศูนย์การเรียนรู้ตามแนวพระราชดำริ จำนวน 30,000 บาท นั้น

 **ข้อเท็จจริง**

 ด้วยศูนย์อำนวยการโครงการพัฒนาตามพระราชดำริ อำเภอสันป่าตอง จังหวัดเชียงใหม่ เป็นศูนย์การเรียนรู้ทางด้านการเกษตรเชิงบูรณาการ โดยยึดหลักปรัชญาเศรษฐกิจพอเพียงตามพระราชดำริ และเปิดโอกาสให้ประชาชนทุกระดับได้รับความรู้เชื่อมโยงกับวิถีชีวิต สามารถนำความรู้ที่ได้ไปปฏิบัติได้จริงอย่างยั่งยืนในอนาคต ซึ่งตลอดทั้งปีจะมีผู้เข้ามาศึกษาดูงานและฝึกอบรมเป็นจำนวนมาก

 ในการนี้ เทศบาลตำบลบ้านกลางได้รับการประสานจากศูนย์อำนวยการโครงการพัฒนาตามพระราชดำริ ตามหนังสือที่ ชม 51/2556 ลงวันที่ 22 เมษายน 2556 เรื่องขอรับการสนับสนุนในการจัดหาเครื่องเครื่องมัลติมีเดียโปรเจคเตอร์ จำนวน 2 เครื่อง สำหรับทดแทนของเดิมที่ชำรุดใช้การไม่ได้ เพื่อใช้ในการนำเสนอความรู้ให้กับผู้ที่ศึกษาดูงานและเข้ารับการฝึกอบรม

 **ข้อพิจารณา**

 เนื่องจากการขอรับการสนับสนุนดังกล่าว เป็นงบประมาณประเภทครุภัณฑ์ ดังนั้น เพื่อให้ถือปฏิบัติให้เป็นไปตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และแก้ไขเพิ่มเติมถึง (ฉบับที่ 3) พ.ศ. 2543 ข้อ 27 ระบุว่าการโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือโอนไปตั้งเป็นรายการใหม่ให้เป็นอำนาจอนุมัติของสภาท้องถิ่น ดังนั้น จึงขออนุมัติโอนเงินงบประมาณรายจ่ายประจำปีงบประมาณ พ.ศ. ๒๕๕6 เพื่อจัดซื้อเครื่องมัลติมีเดียโปรเจคเตอร์สำหรับใช้ในศูนย์อำนวยการโครงการพัฒนาตามพระราชดำริอำเภอสันป่าตอง จำนวน 2 เครื่อง เป็นเงิน 30,000 บาท (สามหมื่นบาทถ้วน) ดังต่อไปนี้

**โอนลด** จำนวน 30,000 บาท

แผนงานการเกษตร งานส่งเสริมการเกษตร งบดำเนินการ หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น

ค่าใช้จ่ายตามโครงการศูนย์เรียนรู้ตามแนวพระราชดำริ ตั้งไว้ 30,000 บาท

- เพื่อจ่ายเป็นค่าใช้จ่ายตามโครงการศูนย์การเรียนรู้ตามแนวพระราชดำริ สำนักปลัดฯ ตามหนังสือกระทรวงมหาดไทย ด่วนที่สุด ที่ มท 0891.4/ว1659 ลงวันที่ 24 สิงหาคม 2553 และตามแผนพัฒนาสามปี (พ.ศ. 2556 – 2558) ของเทศบาลฯ หน้าที่ 121 ข้อที่ 1 ตั้งจ่ายจากเงินรายได้ สอดคล้องกับประเด็นยุทธศาสตร์การพัฒนาจังหวัดเชียงใหม่ ยุทธศาสตร์ที่ 2 กลยุทธ์ที่ 2.1 (หน้า 77)

**โอนเพิ่ม (รายการใหม่)** จำนวน 30,000 บาท

แผนงานการเกษตร งานส่งเสริมการเกษตร งบลงทุน หมวดค่าครุภัณฑ์ ประเภทค่าครุภัณฑ์โฆษณาและเผยแพร่

-5-

ค่าจัดซื้อเครื่องมัลติมีเดียโปรเจ็คเตอร์ ตั้งไว้ 30,000 บาท

- เพื่อจ่ายเป็นค่าจัดซื้อเครื่องมัลติมีเดีย ขนาดไม่น้อยกว่า 2,500 ANSI LUMENS จำนวน 2 เครื่อง เป็นเงิน 30,000 บาท (ตามเกณฑ์ราคามาตรฐานครุภัณฑ์ สำนักมาตรฐานงบประมาณ สำนักงบประมาณ ณ เดือนกุมภาพันธ์ 2556)

จึงเรียนมาเพื่อโปรดพิจารณานำเสนอต่อที่ประชุมสภาเทศบาลตำบลบ้านกลาง เพื่อ

พิจารณาต่อไป

 ขอแสดงความนับถือ

ลงชื่อ บุญธง งามวัฒนากุล ผู้เสนอ

(นายบุญธง งามวัฒนากุล)

นายกเทศมนตรีตำบลบ้านกลาง

นายบุญเลิศ ปัญญา - มีสมาชิกสภาท่านใดต้องการจะอภิปรายบ้างครับ

ประธานสภา - เชิญนางแก่นจันทร์ ศรีมงคล ครับ

นางแก่นจันทร์ ศรีมงคล เรียนท่านประธานสภาเทศบาล เดิมตั้งไว้ในแผนงานการเกษตร งาน

สมาชิกสภา ส่งเสริมการเกษตร โอนมาตั้งเป็นค่าจัดซื้อเครื่องมัลติมีเดียโปรเจ็คเตอร์ ไม่ทราบว่าผิดระเบียบหรือไม่คะ

นายสุพิชญ์ชาญ โพธิ์งาม สามารถดำเนินการได้ โดยเป็นอำนาจอนุมัติของสภาเทศบาล และไม่มี

หัวหน้าสำนักปลัดเทศบาล ระเบียบกำหนดไว้ครับ

นายบุญเลิศ ปัญญา - มีสมาชิกสภาท่านใดจะอภิปรายอีกครับ

ประธานสภา - ไม่มี -

 - หากไม่มี ผมขอมติที่ประชุมครับ สมาชิกสภาเทศบาลท่านใดเห็นชอบ

 อนุมัติให้โอนเงินงบประมาณรายจ่ายประจำปีงบประมาณ พ.ศ.2556

เพื่อจัดซื้อเครื่องมัลติมีเดียโปรเจคเตอร์ ขนาดไม่น้อยกว่า 2,500 ANSI LUMENS จำนวน 2 เครื่อง เป็นเงิน 30,000 บาท (สามหมื่นบาทถ้วน) สำหรับใช้ในศูนย์อำนวยการโครงการพัฒนาตามพระราชดำริ

โปรดยกมือขึ้นครับ

-6-

**มติที่ประชุม สรุปมติที่ประชุม ดังนี้**

**- เห็นชอบ 12 เสียง ที่ประชุมมีมติเห็นชอบอนุมัติให้โอนเงินงบประมาณรายจ่ายประจำปีงบประมาณ พ.ศ.2556 เพื่อจัดซื้อเครื่องมัลติมีเดียโปรเจคเตอร์ ขนาดไม่น้อยกว่า 2,500 ANSI LUMENS จำนวน**

 **2 เครื่อง เป็นเงิน 30,000 บาท (สามหมื่นบาทถ้วน) สำหรับใช้ใน**

**ศูนย์อำนวยการโครงการพัฒนาตามพระราชดำริ**

**- ไม่เห็นชอบ 0 เสียง (ไม่มี)**

นายบุญเลิศ ปัญญา **ระเบียบวาระที่ 4** เรื่อง ขอเสนอญัตติขออนุมัติโอนเงินงบประมาณ

ประธานสภา รายจ่ายประจำปีงบประมาณ พ.ศ.2556 เพื่อดำเนินการปรับปรุง

ผิวจราจร และก่อสร้างถนนคอนกรีตเสริมเหล็ก บ้านทุ่งหลุก หมู่ที่ 3 ตำบลท่าวังพร้าว

นายประยูร ศิริตัน เรื่อง ขอเสนอญัตติขออนุมัติโอนเงินงบประมาณรายจ่ายประจำปี

รองนายกเทศมนตรี งบประมาณ พ.ศ. ๒๕๕6 เพื่อดำเนินโครงการปรับปรุงผิวจราจร และ

ก่อสร้างถนนคอนกรีตเสริมเหล็ก บ้านทุ่งหลุก หมู่ที่ 3 ตำบลท่าวังพร้าว

เรียน ประธานสภาเทศบาลตำบลบ้านกลาง

สิ่งที่ส่งมาด้วย 1. สำเนาหนังสือผู้ใหญ่บ้านทุ่งหลุก ลงวันที่ 4 พฤษภาคม 2556 จำนวน 1 ฉบับ

 2. ประมาณการราคาก่อสร้าง จำนวน 2 ชุด

 ด้วยเทศบาลตำบลบ้านกลาง ได้รับหนังสือจากนายสุพัตน์ ตั้งตระกูล ผู้ใหญ่บ้านทุ่ง-หลุก หมู่ที่ 3 ตำบลท่าวังพร้าว แจ้งขอเปลี่ยนแปลงโครงการในเทศบัญญัติงบประมาณรายจ่าย ประจำปีงบประมาณ พ.ศ. 2556 จากเดิมคือโครงการก่อสร้างเขื่อนป้องกันตลิ่งบ้านทุ่งหลุก เป็นโครงการปรับปรุงผิวจราจรด้วยแอสฟัลท์ติกคอนกรีต (OVERLAY) ซอย 4 เชื่อมซอย 3 และโครงการก่อสร้างถนน คสล. ซอย 6

 ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ และแก้ไขเพิ่มเติม (ฉบับที่ ๓) พ.ศ. ๒๕๔๓ ข้อ 27 ระบุว่าการโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือโอนไปตั้งเป็นรายการใหม่ให้เป็นอำนาจอนุมัติของสภาท้องถิ่น ดังนั้น จึงขอเสนอญัตติขออนุมัติขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. ๒๕๕6 เพื่อดำเนินโครงการปรับปรุงผิวจราจร และก่อสร้างถนนคอนกรีตเสริมเหล็ก บ้านทุ่งหลุก หมู่ที่ 3 ตำบลท่าวังพร้าว ดังรายการต่อไปนี้

**แผนงานอุตสาหกรรมและการโยธา งานก่อสร้างโครงสร้างพื้นฐาน**

**งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปโภค**

(หน้า 75)

-7-

**21. โครงการก่อสร้างเขื่อนป้องกันตลิ่งบ้านทุ่งหลุก ตั้งไว้ 512,5๐๐ บาท**

เพื่อจ่ายเป็นค่าใช้จ่ายในการก่อสร้างเขื่อนป้องกันตลิ่ง ยาว 20.00 เมตร บริเวณ

หลังศาลาหมู่บ้าน บ้านทุ่งหลุก หมู่ที่ 3 ตำบลท่าวังพร้าว กองช่าง ตามแบบแปลนของเทศบาล

ตำบลบ้านกลาง และตามแผนพัฒนาสามปี (พ.ศ. 2556-2558) ของเทศบาลฯ หน้าที่ 74

ข้อ 1 ตั้งจ่ายจากเงินอุดหนุนทั่วไป สอดคล้องกับประเด็นยุทธศาสตร์การพัฒนาจังหวัดเชียงใหม่ ยุทธศาสตร์ที่ 2 กลยุทธ์ที่ 2.1

**เปลี่ยนเป็น**

**แผนงานอุตสาหกรรมและการโยธา งานก่อสร้างโครงสร้างพื้นฐาน**

**งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปโภค**

1. **โครงการปรับปรุงผิวจราจรด้วยแอสฟัลท์ติกคอนกรีต (OVERLAY)**

**บ้านทุ่งหลุก ตั้งไว้ 359,700 บาท**

เพื่อจ่ายเป็นค่าใช้จ่ายในการปรับปรุงผิวจราจรด้วยแอสฟัลท์ติกคอนกรีต (OVERLAY)

ซอย 4 เชื่อมซอย 3 กว้าง 4 เมตร ยาว 223 เมตร หรือพื้นที่ไม่น้อยกว่า 892 ตารางเมตร

บ้านทุ่งหลุก หมู่ที่ 2 ตำบลท่าวังพร้าว กองช่าง ตามแบบแปลนของเทศบาลตำบลบ้านกลาง และตามแผนพัฒนาสามปี (พ.ศ. 2556–2558) ของเทศบาลฯ หน้าที่ 74 ข้อ 6 ตั้งจ่ายจากเงินอุดหนุนทั่วไป

1. **โครงการก่อสร้างถนนคอนกรีตเสริมเหล็กบ้านทุ่งหลุก ตั้งไว้ 152,800 บาท**

เพื่อจ่ายเป็นค่าใช้จ่ายในการก่อสร้างถนนคอนกรีตเสริมเหล็ก ซอย 6 ขนาดกว้างเฉลี่ย

4 เมตร ยาว 77 เมตร หรือมีพื้นที่ไม่น้อยกว่า 308 ตารางเมตร บ้านทุ่งหลุก หมู่ที่ 3 ตำบลท่าวังพร้าว กองช่าง ตามแบบแปลนของเทศบาลตำบลบ้านกลาง และตามแผนพัฒนาสามปี (พ.ศ. 2556–2558) ของเทศบาลฯ หน้าที่ 74 ข้อ 6 ตั้งจ่ายจากเงินอุดหนุนทั่วไป

จึงเรียนมาเพื่อโปรดพิจารณานำเสนอต่อที่ประชุมสภาเทศบาลตำบลบ้านกลาง เพื่อ

พิจารณาต่อไป

ขอแสดงความนับถือ

ลงชื่อ บุญธง งามวัฒนากุล ผู้เสนอ

(นายบุญธง งามวัฒนากุล)

นายกเทศมนตรีตำบลบ้านกลาง

นายบุญเลิศ ปัญญา - ตามที่นายกเทศมนตรีได้เสนอญัตติต่อที่ประชุม สมาชิกสภาท่านใด

ประธานสภา ต้องการ จะอภิปรายอีกบ้างครับ

 - เชิญนายสุรเชษฐ์ อินไผ่ ครับ

-8-

นายสุรเชษฐ์ อินไผ่ เรียนท่านประธานสภาที่เคารพ เดิมเป็นโครงการก่อสร้างเขื่อนป้องกัน

สมาชิกสภา ตลิ่งบ้านทุ่งหลุก แต่เนื่องจากมีความจำเป็นต้องทำการก่อสร้างถนนที่

ชำรุด เป็นการอำนวยความสะดวกในการสัญจรไปมา และเพื่อความปลอดภัยในชีวิตและทรัพย์สินของประชาชน ผมจึงขอสนับสนุนญัตตินี้ครับ

นายบุญเลิศ ปัญญา - สมาชิกสภาท่านใดจะอภิปราย หรือเสนอความคิดเห็นอีกบ้างครับ

ประธานสภา - ไม่มี -

 - หากไม่มี ผมขอมติที่ประชุมครับ สมาชิกสภาท่านใดเห็นชอบอนุมัติให้

โอนเงินงบประมาณรายจ่ายประจำปีงบประมาณ พ.ศ. ๒๕๕6 เพื่อดำเนินโครงการปรับปรุงผิวจราจร และก่อสร้างถนนคอนกรีตเสริมเหล็ก บ้าน-

ทุ่งหลุก หมู่ที่ 3 ตำบลท่าวังพร้าว ดังนี้

1. โครงการปรับปรุงผิวจราจรด้วยแอสฟัลท์ติกคอนกรีต

(OVERLAY) บ้านทุ่งหลุก ตั้งไว้ 359,700 บาท เพื่อจ่ายเป็นค่าใช้จ่ายในการปรับปรุงผิวจราจรด้วยแอสฟัลท์ติกคอนกรีต (OVERLAY) ซอย 4 เชื่อมซอย 3 กว้าง 4 เมตร ยาว 223 เมตร หรือพื้นที่ไม่น้อยกว่า 892 ตารางเมตร บ้านทุ่งหลุก หมู่ที่ 2 ตำบลท่าวังพร้าวฯ

2. โครงการก่อสร้างถนนคอนกรีตเสริมเหล็กบ้านทุ่งหลุก

ตั้งไว้ 152,800 บาท เพื่อจ่ายเป็นค่าใช้จ่ายในการก่อสร้างถนนคอนกรีต

เสริมเหล็ก ซอย 6 ขนาดกว้าง เฉลี่ย 4 เมตร ยาว 77 เมตร หรือมีพื้นที่ไม่น้อยกว่า 308 ตารางเมตร บ้านทุ่งหลุก หมู่ที่ 3 ตำบล-

ท่าวังพร้าวฯ โปรดยกมือขึ้นครับ

**มติที่ประชุม สรุปมติที่ประชุม ดังนี้**

**- เห็นชอบ 12 เสียง ที่ประชุมมีมติเห็นชอบอนุมัติให้โอนเงินงบประมาณรายจ่ายประจำปีงบประมาณ พ.ศ. ๒๕๕6 เพื่อดำเนินโครงการปรับปรุงผิวจราจร และก่อสร้างถนนคอนกรีตเสริมเหล็ก บ้านทุ่งหลุก หมู่ที่ 3 ตำบลท่าวังพร้าว ดังนี้**

**1. โครงการปรับปรุงผิวจราจรด้วยแอสฟัลท์ติกคอนกรีต**

**(OVERLAY) บ้านทุ่งหลุก ตั้งไว้ 359,700 บาท เพื่อจ่ายเป็นค่าใช้จ่ายในการปรับปรุงผิวจราจรด้วยแอสฟัลท์ติกคอนกรีต (OVERLAY) ซอย 4 เชื่อมซอย 3 กว้าง 4 เมตร ยาว 223 เมตร หรือพื้นที่ไม่น้อยกว่า 892 ตารางเมตร บ้านทุ่งหลุก**

**หมู่ที่ 2 ตำบลท่าวังพร้าว**

-9-

**มติที่ประชุม**  **2. โครงการก่อสร้างถนนคอนกรีตเสริมเหล็กบ้านทุ่งหลุก**

**ตั้งไว้ 152,800 บาท เพื่อจ่ายเป็นค่าใช้จ่ายในการก่อสร้างถนนคอนกรีตเสริมเหล็ก ซอย 6 ขนาดกว้าง เฉลี่ย 4 เมตร ยาว 77 เมตร หรือมีพื้นที่ไม่น้อยกว่า 308 ตารางเมตร บ้านทุ่งหลุก**

**หมู่ที่ 3 ตำบลท่าวังพร้าว**

**- ไม่เห็นชอบ 0 เสียง (ไม่มี)**

นายบุญเลิศ ปัญญา **ระเบียบวาระที่ 5** ขอเสนอญัตติขออนุมัติโอนเงินงบประมาณรายจ่าย

ประธานสภา ประจำปีงบประมาณ พ.ศ.2556 เพื่อจัดซื้อครุภัณฑ์ (สำนักปลัดเทศบาล)

- เชิญรองนายกเทศมนตรีเสนอญัตติฯ ต่อที่ประชุมสภาครับ

นายประยูร ศิริตัน ขอเสนอญัตติขออนุมัติโอนเงินงบประมาณรายจ่ายประจำปีงบประมาณ

รองนายกเทศมนตรี พ.ศ.2556 เพื่อจัดซื้อครุภัณฑ์ (สำนักปลัดเทศบาล)

เรียน ประธานสภาเทศบาลตำบลบ้านกลาง

สิ่งที่ส่งมาด้วย 1. สำเนารายงานการประชุมคณะกรรมการกำหนดราคากลาง เมื่อวันที่ 7 พฤษภาคม

 2556 จำนวน 1 ชุด

 2. ใบเสนอราคา จำนวน 1 ชุด

 **เรื่องเดิม**

 เทศบาลตำบลบ้านกลาง มีความจำเป็นเร่งด่วนที่จะต้องดำเนินการจัดซื้อครุภัณฑ์ อุปกรณ์ เครื่องมือ เพื่ออำนวยความสะดวกในการดำเนินงานตามภารกิจที่จำเป็นในการป้องกันและบรรเทาสาธารณ-ภัย เพื่อแก้ไขปัญหาภัยแล้งและการป้องกันระงับอัคคีภัย ซึ่งได้นำรถดับเพลิงหรือเครื่องจักรกลไปสูบน้ำใส่ถังโดยตรง ทำให้ใช้เวลาในการปฏิบัติงานดังกล่าวนานกว่าจะบรรทุกน้ำได้เต็มที่ และยังมีความยากลำบากในการเคลื่อนย้ายรถดับเพลิงทีอาจทำให้เครื่องยนต์เกิดการสึกหรอได้

 **ข้อเท็จจริง**

 งานป้องกันและบรรเทาสาธารณภัย สำนักปลัดเทศบาล ได้ดำเนินการแก้ไขปัญหาภัยแล้ง โดยการออกให้บริการน้ำใสเพื่อแจกจ่ายให้แก่ประชาชนที่ได้รับความเดือดร้อน ขาดแคลนน้ำในการอุปโภคบริโภค และให้บริการน้ำเพื่อใช้ประโยชน์ในการแก้ไขปัญหาด้านสาธารณะต่างๆ จึงมีความจำเป็นที่จะต้องทำการปรับปรุงระบบการสูบน้ำ และการดูดน้ำจากสระกักเก็บน้ำหรืออ่างเก็บน้ำขึ้นมาใช้โดยตรงโดยไม่ผ่านถังกรองน้ำ ซึ่งจะทำให้สามารถลดระยะเวลาการปฏิบัติงานของเจ้าหน้าที่ผู้ปฏิบัติงาน ทำให้เกิดความสะดวก รวดเร็ว และประหยัดพลังงานเชื้อเพลิง ตลอดจนเป็นการบำรุงรักษาสภาพการใช้งาน ลดการสึกหรอของรถดับเพลิง หรือเครื่องจักรกลให้มีประสิทธิภาพ ดีกว่าเสียเวลาในการนำเครื่องจักรกลดังกล่าวไปสูบน้ำขึ้นมาใส่ถังโดยตรง

-10-

 ทั้งนี้ จากเหตุผลความจำเป็นดังกล่าว อีกทั้งสภาวะอากาศที่ร้อนขึ้นทำให้เกิดเหตุอัคคีภัย

ขึ้นบ่อยครั้ง ซึ่งการเข้าไประงับอัคคีภัยหรือไฟไหม้สถานที่ต่างๆ บางจุดที่รถดับเพลิงเข้าไปไม่ถึง มีความยากลำบากขึ้น และในบางพื้นที่จำเป็นที่จะต้องนำถังพ่น หรือเครื่องพ่นที่บรรจุน้ำชนิดสายสะพายหลังเข้าไปฉีดพ่นในการระงับเพลิงไหม้ไม่ให้ลุกลามได้ในกรณีที่ไม่มีความรุนแรงมากนัก ตลอดจนเพื่อประโยชน์ในการ

ใช้พ่นยา หรือสารเคมีกำจัดวัชพืชในฤดูแล้ง หรือสภาวะแห้งแล้ง อากาศร้อน เพื่อป้องกันกำจัดวัชพืช หรือ

ป่าหญ้ารกในสถานที่สาธารณะต่างๆ หรือเครื่องบันทึกภาพนิ่ง เพื่อใช้เก็บข้อมูลหลักฐานได้ทันเหตุการณ์

ขณะเกิดเหตุสาธารณภัยต่างๆ

 ประกอบกับเทศบาลตำบลบ้านกลาง จะต้องมีการดำเนินการเตรียมจัดการเลือกตั้งสมาชิกสภาเทศบาลตำบลบ้านกลางที่จะครบวาระลงในอีกไม่กี่เดือน ซึ่งสำนักปลัดเทศบาลยังขาดแคลนเครื่องพิมพ์เอกสาร ไม่เพียงพอต่อการใช้งาน นอกจากนี้ เทศบาลฯ ยังมีความจำเป็นในการอำนวยความสะดวกแก่ประชาชน เพื่อให้บริการน้ำดื่ม โดยจัดให้มีเครื่องทำน้ำเย็นไว้บริการประชาชนที่มาติดต่อราชการ ตลอดจนพนักงาน เจ้าหน้าที่อย่างทั่วถึง โดยเฉพาะบริเวณอาคารหอประชุมที่มีประชาชนมาใช้บริการ และจัดกิจกรรมเพื่อประชาชน ยังขาดแคลนจุดให้บริการน้ำดื่ม

 **ข้อพิจารณา**

 เพื่อเป็นการเพิ่มประสิทธิภาพในการทำงาน การแก้ไขปัญหาภัยแล้ง และการให้บริการระงับอัคคีภัยได้ทันท่วงที และให้ประชาชนปลอดภัย สำนักปลัดเทศบาล จึงมีความจำเป็นที่จะต้องดำเนินการจัดหาวัสดุ อุปกรณ์ เครื่องมือ เพื่อปรับปรุงระบบการปฏิบัติงาน เพื่อแก้ไขความเดือดร้อนของประชาชน และอำนวยความสะดวกในการให้บริการต่างๆ ดังที่กล่าวไปแล้วข้างต้น

 เนื่องจากไม่ได้ตั้งงบประมาณเพื่อดำเนินการดังกล่าวไว้ และเทศบาลฯ มีความจำเป็นเร่งด่วนในการแก้ไขปัญหาภัยแล้ง และการป้องปันระงับอัคคีภัย ทั้งเป็นการรักษาชีวิต และทรัพย์สินของประชาชน ประกอบกับเพื่อเป็นการปรับปรุงเพิ่มประสิทธิภาพในการปฏิบัติงานของเจ้าหน้าที่ให้เกิดความรวดเร็ว บรรเทาความเดือดร้อนของประชาชน ตลอดจนเพื่อเตรียมการจัดการเลือกตั้งฯ และอำนวยความสะดวกให้แก่ประชาชน อาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 และแก้ไขเพิ่มเติม (ฉบับที่ 3) พ.ศ.2543 ข้อ 27 ระบุว่าการโอนเงินงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือโอนไปตั้งเป็นรายการใหม่ให้เป็นอำนาจอนุมัติของสภาท้องถิ่น ดังนั้น จึงขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2556 เพื่อจัดซื้อครุภัณฑ์ (สำนักปลัดเทศบาล) จำนวน

6 รายการ รวมเป็นเงินทั้งสิ้น 42,850 บาท (สี่หมื่นสองพันแปดร้อยห้าสิบบาทถ้วน) โดยมีรายละเอียดดังต่อไปนี้

 **โอนลด**  **จำนวน 42,850 บาท**

 **แผนงานการศึกษา งานบริหารทั่วไปเกี่ยวกับการศึกษา**

 **งบดำเนินการ หมวดค่าวัสดุ ค่าวัสดุสำนักงาน (หน้า 50)**

 **ค่าวัสดุสำนักงาน โอนลด 42,850 บาท**

-11-

 - เพื่อจ่ายเป็นค่าวัสดุสำนักงาน เช่น กระดาษ ปากกา ดินสอ สมุดบัญชี ใบเสร็จรับเงิน

แบบพิมพ์ต่างๆ และวารสาร หนังสือพิมพ์ต่างๆ ให้กับหมู่บ้านในเขตเทศบาล ฯลฯ

 **โอนเพิ่ม (รายการใหม่) จำนวน 42,850 บาท**

 **แผนงานรักษาความสงบภายใน งานป้องกันภัยฝ่ายพลเรือนและระงับอัคคีภัย**

**งบลงทุน หมวดค่าครุภัณฑ์ ประเภทค่าครุภัณฑ์การเกษตร**

 **1. เครื่องสูบน้ำแบบมอเตอร์ไฟฟ้า ตั้งไว้ 16,000 บาท**

 - เพื่อจ่ายเป็นค่าจัดซื้อเครื่องสูบน้ำแบบมอเตอร์ไฟฟ้า (ปั๊มน้ำหอยโข่ง) ขนาดท่อส่ง 3 นิ้ว สูบน้ำได้ 1,130 ลิตรต่อนาที จำนวน 1 เครื่อง (ตามบัญชีมาตรฐานครุภัณฑ์)

 **2. เครื่องพ่นยา ตั้งไว้ 2,200 บาท**

 - เพื่อจ่ายเป็นค่าจัดซื้อเครื่องพ่นยา แบบถังสแตนเลส มีคันโยก ใช้แรงลม ชนิดสะพายหลัง ขนาดความจุ 20 ลิตร จำนวน 1 เครื่อง (ราคากลางตามคณะกรรมการกำหนดราคา)

 **แผนงานรักษาความสงบภายใน งานบริหารทั่วไปเกี่ยวกับการรักษาความสงบภายใน งบลงทุน หมวดค่าครุภัณฑ์ ประเภทค่าครุภัณฑ์โฆษณาและเผยแพร่**

 **3. กล้องถ่ายภาพนิ่ง ระบบดิจิตอล ตั้งไว้ 6,000 บาท**

 - เพื่อจ่ายเป็นค่าจัดซื้อกล้องถ่ายภาพนิ่ง ระบบดิจิตอล ขนาดความละเอียดไม่น้อยกว่า 12 ล้านพิกเซล จำนวน 1 ตัว (ตามบัญชีมาตรฐานครุภัณฑ์)

 **แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทค่าครุภัณฑ์คอมพิวเตอร์**

 **4. เครื่องพิมพ์ชนิดฉีดหมึก (INKJET PRINTER) ตั้งไว้ 4,300 บาท**

 - เพื่อจ่ายเป็นค่าจัดซื้อเครื่องพิมพ์ชนิดฉีดหมึก (INKJET PRINTER) มีความละเอียดการพิมพ์ขาวดำไม่น้อยกว่า 1200×1200 dpi ความละเอียดการพิมพ์สีไม่น้อยกว่า 4800×1200 dpi ความเร็วในการพิมพ์ร่างขาวดำไม่น้อยกว่า 30 หน้าต่อนาที จำนวน 1 เครื่อง (ตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์)

 **5. เครื่องพิมพ์ชนิดเลเซอร์ ตั้งไว้ 5,500 บาท**

 - เพื่อจ่ายเป็นค่าจัดซื้อเครื่องพิมพ์ชนิดเลเซอร์/ชนิด LED ขาวดำ มีความละเอียดในความเร็วการพิมพ์ไม่น้อยกว่า 1200×600 dpi ความเร็วในการพิมพ์ไม่น้อยกว่า 25 หน้าต่อนาที มีหน่วยความจำ (Memory) ขนาดไม่น้อยกว่า 8 MB สามารถพิมพ์เอกสารกลับ-หน้าอัตโนมัติ จำนวน 1 เครื่อง (ตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์)

 **แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทค่าครุภัณฑ์งานบ้านงานครัว**

 **6. เครื่องทำน้ำเย็น ตั้งไว้ 8,850 บาท**

 - เพื่อจ่ายเป็นค่าจัดซื้อเครื่องทำน้ำเย็น (ตู้ทำน้ำเย็น) แบบพลาสติก ABS 1 หัวก๊อก (แบบตั้งพื้น) จำนวน 3 เครื่อง (ราคาตามคณะกรรมการกำหนดราคา)

-12-

 จึงเรียนมาเพื่อโปรดพิจารณานำเสนอต่อที่ประชุมสภาเทศบาลตำบลบ้านกลาง เพื่อพิจารณาต่อไป

ขอแสดงความนับถือ

ลงชื่อ บุญธง งามวัฒนากุล ผู้เสนอ

(นายบุญธง งามวัฒนากุล)

นายกเทศมนตรีตำบลบ้านกลาง

นายบุญเลิศ ปัญญา - ตามที่ได้มีการเสนอญัตติฯ ต่อสภาไปแล้ว มีสมาชิกสภาท่านใดจะ

ประธานสภา อภิปรายหรือแสดงความคิดเห็นบ้างครับ

 - เชิญนายธวัช ไตรแก้ว ครับ

นายธวัช ไตรแก้ว เรียนท่านประธานสภาที่เคารพ สำหรับญัตติขออนุมัติโอนเงินงบประมาณ

สมาชิกสภา รายจ่ายประจำปีงบประมาณ พ.ศ. 2556 เพื่อจัดซื้อครุภัณฑ์ของสำนัก

ปลัดฯ ตามที่ได้ชี้แจงไปนั้น ผมพิจารณาแล้วเห็นว่ามีความจำเป็นและ

ควรรีบดำเนินการ แต่อยากซักถามเกี่ยวกับการจัดซื้อเครื่องสูบน้ำแบบมอเตอร์ไฟฟ้า ซึ่งการประชุมสภาครั้งที่ผ่านมาได้เห็นชอบอนุมัติให้จ่ายขาดเงินสะสมเพื่อจัดซื้อเครื่องสูบน้ำมอเตอร์ไฟฟ้าไปแล้ว จึงเห็นว่าเราไม่ต้องซื้อเพิ่มอีกได้ไหม โดยให้เอาเครื่องสูบน้ำฯ ที่ซื้อไปแล้วมาใช้งานร่วมกันได้หรือไม่ครับ และขอให้โยกเงินที่ขอมานำไปใช้จ่ายอย่างอื่นแทนจะสามารถกระทำได้หรือไม่ครับ

นายนิพันธ์ ปัญจไชยา ตามที่ท่านสมาชิกสภาสอบถามเกี่ยวกับเครื่องสูบน้ำแบบมอเตอร์ไฟฟ้า

รองปลัดเทศบาล ที่เพิ่งขอซื้อไปนั้น นำมาใช้สำหรับสูบน้ำใสจากสระน้ำเข้าสู่ถังเก็บน้ำของ

เทศบาล เพื่อให้การลำเลียงน้ำเร็วมากขึ้น สำหรับเครื่องสูบน้ำฯ ที่ขออนุมัติต่อสภาในครั้งนี้จะนำมาใช้สูบน้ำจากหนองน้ำ เน้นประสิทธิภาพ

ด้านการดับเพลิงเป็นหลัก และที่สอบถามว่าสามารถนำมาใช้ด้วยกันได้หรือไม่นั้นเห็นว่าเป็นการไม่สะดวก เพราะมีการติดตั้งไว้แล้ว หากจะโยกย้ายจะทำให้มีค่าใช้จ่ายและไม่สะดวกในการดำเนินการครับ

นายบุญเลิศ ปัญญา - สมาชิกสภาท่านใดจะอภิปราย หรือเสนอความคิดเห็นอีกบ้างครับ

ประธานสภา - ไม่มี -

-13-

นายบุญเลิศ ปัญญา - หากไม่มี ผมขอมติที่ประชุมครับ สมาชิกสภาเทศบาลท่านใดเห็นชอบ

ประธานสภา อนุมัติให้โอนเงินงบประมาณรายจ่ายประจำปีงบประมาณ พ.ศ.2556

เพื่อจัดซื้อครุภัณฑ์ (สำนักปลัดเทศบาล) รวมเป็นเงินทั้งสิ้น 42,850 บาท

 1. เครื่องสูบน้ำแบบมอเตอร์ไฟฟ้า ตั้งไว้ 16,000 บาท

 2. เครื่องพ่นยา ตั้งไว้ 2,200 บาท

 3. กล้องถ่ายภาพนิ่ง ระบบดิจิตอล ตั้งไว้ 6,000 บาท

 4. เครื่องพิมพ์ชนิดฉีดหมึก (INKJET PRINTER) ตั้งไว้ 4,300 บาท

 5. เครื่องพิมพ์ชนิดเลเซอร์ ตั้งไว้ 5,500 บาท

 6. เครื่องทำน้ำเย็น ตั้งไว้ 8,850 บาท

 - รายละเอียดปรากฏตามญัตติข้างต้น โปรดยกมือขึ้นครับ

**มติที่ประชุม สรุปมติที่ประชุม ดังนี้**

**- เห็นชอบ 12 เสียง ที่ประชุมมีมติเห็นชอบอนุมัติให้โอนเงินงบประมาณรายจ่ายประจำปีงบประมาณ พ.ศ.2556 เพื่อจัดซื้อครุภัณฑ์ (สำนักปลัดเทศบาล) รวมเป็นเงินทั้งสิ้น 42,850 บาท**

 **1. เครื่องสูบน้ำแบบมอเตอร์ไฟฟ้า ตั้งไว้ 16,000 บาท**

 **2. เครื่องพ่นยา ตั้งไว้ 2,200 บาท**

 **3. กล้องถ่ายภาพนิ่ง ระบบดิจิตอล ตั้งไว้ 6,000 บาท**

 **4. เครื่องพิมพ์ชนิดฉีดหมึก (INKJET PRINTER) ตั้งไว้**

 **4,300 บาท**

 **5. เครื่องพิมพ์ชนิดเลเซอร์ ตั้งไว้ 5,500 บาท**

 **6. เครื่องทำน้ำเย็น ตั้งไว้ 8,850 บาท**

 (รายละเอียดปรากฏตามญัตติข้างต้น)

**- ไม่เห็นชอบ 0 เสียง (ไม่มี)**

นายบุญเลิศ ปัญญา **ระเบียบวาระที่ 6** เรื่องอื่นๆ

ประธานสภา - สมาชิกสภาท่านใดมีเรื่องจะแจ้งหรือหารือกับที่ประชุมบ้างครับ

 - เชิญนายเจริญ ดวงคำ ครับ

นายเจริญ ดวงคำ เรียนท่านประธานสภาที่เคารพ ผมอยากสอบถามเรื่องงบประมาณ

สมาชิกสภา รายจ่าย ปีงบประมาณ พ.ศ. 2556 บางโครงการยังไม่ได้ดำเนินการ

ซึ่งขณะนี้ใกล้จะครบวาระการดำรงตำแหน่งของสมาชิกสภาเทศบาลแล้ว

-14-

นายมนต์ชัย พงษ์เกียรติก้อง - เรียนท่านประธานสภาเทศบาล และสมาชิกสภาเทศบาลทุกท่าน ผมขอ

ปลัดเทศบาล/เลขานุการสภา ชี้แจงเรื่องเงินงบประมาณที่เข้ามา ณ วันนี้ รวมทั้งสิ้น 51 ล้านบาท

(รวมเงินเดือนครู) ปัจจุบันนี้งบพัฒนาได้ดำเนินการประกาศสอบราคา

ไปแล้ว ซึ่งบางโครงการก็ได้เริ่มทำสัญญา และหลังจากที่เงินงบประมาณเข้ามาก็ได้ดำเนินการประกาศสอบราคาไปทั้งหมดแล้ว ดูจากรายจ่ายที่จะต้องดำเนินการตลอดทั้งปีจะมีเงินที่ยังขาดไปประมาณ 10 กว่าล้านบาท แต่ก็ได้มีการประกาศสอบราคาไปก่อน ถ้าเงินงบประมาณไม่เข้ามาอาจจะมีปัญหาได้ ซึ่งคาดว่าเงินงบประมาณจะทยอยเข้ามาเรื่อยๆ และ

ที่ยังไม่ได้ดำเนินการก็ขึ้นอยู่ที่ผู้รับเหมา ทั้งนี้ ผมได้ประสานกับผู้อำนวยการกองช่างให้ลดเวลาลงมาเพื่อลดปัญหาลง สำหรับโครงการย่อยๆ หลายๆ แห่งผู้รับจ้างได้เริ่มเข้าปฏิบัติงานบ้างแล้ว ส่วนโครงการก่อสร้างถนนเพิ่งมีการประมูลด้วยระบบอิเล็กทรอนิกส์ผ่านไป อยู่ระหว่างเรียกผู้รับจ้างมาเซ็นสัญญาเพื่อเข้าดำเนินการ ซึ่งโครงการต่างๆ ที่เป็นโครงสร้างพื้นฐานได้สอบราคาไปเสร็จสิ้นแล้ว เหลือเพียงโครงการย่อยๆ บางโครงการเท่านั้น เช่น ขยายเขตไฟฟ้าบ้านท้องฝาย, บ้านหนองแท่น หนองปลาซิว เป็นต้น

- สำหรับการจัดเทศบัญญัติงบประมาณรายจ่าย ประจำปีงบประมาณ พ.ศ. 2557 ที่ทางสมาชิกสภาเทศบาลแจ้งเป็นหนังสือมาเพื่อขอให้ดำเนินการจัดทำก่อนจะหมดวาระนั้น ณ ขณะนี้ยังไม่มีข้อมูลเกี่ยวกับงบพัฒนาเข้ามาเลย ได้รับข้อมูลเพียง 3 หมู่บ้านเท่านั้น และคาดว่าไม่น่าจะดำเนินการให้ทันได้ เนื่องจากมีเวลาเหลือเพียงเดือนกว่าๆ เท่านั้น จึงขอนำเรียนให้

ที่ประชุมทราบด้วยครับ

นายบุญเลิศ ปัญญา การก่อสร้างถนนในหมู่บ้านต่างๆ ต่อไป ในอนาคตควรจะทำถนนให้มี

ประธานสภา ความกว้างมากขึ้น เพื่อความสะดวกในการสัญจรไปมาของประชาชน

มีบางกรณีที่เจ้าของบ้านข้างเคียงติดกับสถานที่ก่อสร้างยินยอมให้ทำการขยายความกว้างในการก่อสร้างกว้างขึ้น เพราะอยากให้ถนนมีความกว้างเหมาะกับการใช้งาน แต่ผู้รับจ้างก็ไม่ยอมอีก หรือประสิทธิภาพการทำงานลดลง จึงอยากให้ผู้อำนวยการกองช่างติดตามและตรวจสอบการทำงานให้รัดกุมมากยิ่งขึ้นด้วย

-15-

นางแก่นจันทร์ ศรีมงคล กรณีที่ประธานสภาเทศบาลกล่าวไปนั้น ขอให้ผู้บริหารช่วยติติดตามงานสมาชิกสภา เพื่อให้งานที่ทำมีประสิทธิภาพ และอีกเรื่องหนึ่งก็คือ อยากทราบความ

คืบหน้าโครงการก่อสร้างพื้นฐาน ว่ามีโครงการอะไรบ้างที่ได้ดำเนินการ

และขอให้แจ้งสมาชิกสภาทราบด้วย ว่าได้ดำเนินการไปถึงไหนแล้ว สุดท้ายจึงขอให้ผู้เกี่ยวข้องแจ้งรายละเอียดให้รับทราบเป็นลายลักษณ์อักษร

นายเจริญ ดวงคำ ขณะนี้งบประมาณเข้ามาแล้ว จึงอยากทราบว่าโครงการประปาบ้านพระ-

สมาชิกสภา เจ้าสององค์ดำเนินการไปถึงไหนแล้ว

นายเกษมสุข วงศ์บุญยิ่ง เท่าที่ผมได้ประสานงานกับท่าน ส.ส. ปัจจุบันนี้โครงการอยู่ที่จังหวัดแล้ว

ผู้อำนวยการกองช่าง เนื่องจากมีการปรับเปลี่ยนโครงการจึงเป็นอำนาจของผู้ว่าจังหวัดในการ

พิจารณาอนุมัติครับ

นางแก่นจันทร์ ศรีมงคล ดิฉันอยากทราบความก้าวหน้าของประปาบ้านทุ่งเสี้ยวว่าดำเนินการไปถึง

สมาชิกสภา ไหนแล้ว

นายประยูร ศิริตัน ผมขอชี้แจงกรณีประปาบ้านทุ่งเสี้ยวบริเวณโรงฆ่าสัตว์ชำรุด (ท่อใต้แตก) รองนายกเทศมนตรี จึงทำให้ไม่มีน้ำประปาใช้ โดยได้ให้ผู้รับเหมาทำการเป่าบ่อ และทำการ

เปลี่ยนท่อ จำนวน 10 ท่อ ขณะนี้น้ำประปาขึ้นมาเกือบ 80 % แล้ว

ทำให้การจ่ายน้ำประปาเป็นไปในทางที่ดีขึ้น และคาดว่าจะเป็นปกติในอีก

ไม่ช้านี้ครับ

นายบุญเลิศ ปัญญา ประปาหมู่บ้านทุ่งเสี้ยวที่เจาะใหม่ได้มีการตั้งแท็งค์น้ำหรือยัง

ประธานสภา

นายประยูร ศิริตัน ขณะนี้ยังไม่ได้ทำการตั้งแท็งค์น้ำ อยู่ระหว่างการทำฐานรากครับ

รองนายกเทศมนตรี

นางแก่นจันทร์ ศรีมงคล สำหรับประปาบ้านทุ่งเสี้ยว เทศบาลปล่อยให้ชาวบ้านได้รับความเดือดร้อน

สมาชิกสภา มาหลายเดือน โดยเข้าไปแก้ไขปัญหาไม่ตรงจุด จึงขอฝากให้ผู้บริหาร

แก้ไขให้ถูกจุดด้วย ทำให้สิ้นเปลืองงบประมาณในการจัดซื้อถัง และขอให้

เน้นย้ำเจ้าหน้าที่เรื่องการทำงานให้รอบคอบ แก้ไขปัญหาให้ตรงจุดด้วย

-16-

นายธวัช ไตรแก้ว ผมและนายสิงห์ทอน ขอดคำ (สมาชิกสภา) อยากจะเรียนชี้แจงต่อ

สมาชิกสภา ที่ประชุมรับทราบ นี่ถือว่าเป็นบทเรียนในอนาคตเกี่ยวกับเรื่องน้ำ โดยในช่วงเวลาดังกล่าว ผมได้ทราบข่าว/ปัญหาทุกวัน ซึ่งเรายังขาดความเข้าใจจำเป็นต้องอาศัยเจ้าหน้าที่ที่มีความรู้และมีประสบการณ์ ซึ่งผมและผู้บริหารก็พยายามแก้ไขปัญหาเบื้องต้น โดยสันนิษฐานว่าน้ำใต้ดินไม่มีหรือมีแต่ไม่เพียงพอ แต่ปรากฏว่าจริงๆ แล้วสิ่งที่ทำให้เกิดปัญหานั้นมาจากท่อใต้ดินแตก/ชำรุดเสียหายจึงไม่สามารถสูบน้ำขึ้นบ่อได้เพียงพอ ทั้งนี้ ปัจจุบันได้กลับเข้าสู่ภาวการณ์ปกติแล้ว แต่ก็ยังมีน้ำขุ่นอยู่บ้างในช่วงแรก จึงอยากจะขอขอบคุณทุกท่านที่ช่วยแก้ไขปัญหาน้ำประปาบ้านทุ่งเสี้ยวให้ดีขึ้นครับ

นายบุญเลิศ ปัญญา ขอขอบคุณ คุณธวัชฯ เป็นอย่างมาก ที่เห็นความเดือดร้อนของประชาชน

ประธานสภา เป็นปัญหาสำคัญที่เราจะต้องรีบดำเนินการแก้ไข และก็ต้องขอขอบคุณ

คณะผู้บริหาร ตลอดจนเจ้าหน้าที่กองช่าง ที่ช่วยกันแก้ไขปัญหาครับ

นายเจริญ ดวงคำ ผมขอสอบถามเรื่องการเก็บขยะ โดยรถเก็บขยะจะไปเก็บขยะตาม

สมาชิกสภา หมู่บ้าน ทุกวันจันทร์, วันพุธ, และวันศุกร์ แต่บางครั้งก็ไปวันอาทิตย์

เข้าไปเก็บไม่ตรงเวลาเลยครับ

นายประยูร ศิริตัน โดยปกติแล้วรถเก็บขยะจะไปเก็บทุกวันจันทร์, วันพุธ, และวันศุกร์

รองนายกเทศมนตรี สำหรับเรื่องนี้ขอให้ผู้อำนวยการกองสาธารณสุขฯ ชี้แจงครับ

นายสวัสดิ์ บัวดอกตูม ผมขอไปตรวจสอบข้อมูลกับผู้รับจ้างก่อนครับ พร้อมทั้งจะติดตามและ

ผู้อำนวยการกองสาธารณสุขฯ ประสานเกี่ยวกับเรื่องดังกล่าวเพื่อแก้ไขปัญหา ต่อไปครับ

นายเจริญ ดวงคำ สำหรับการเก็บขยะ (สายเหนือ) ขอให้ไปเก็บขยะเฉพาะวันจันทร์ และ

สมาชิกสภา วันศุกร์ เก็บแค่สองวันก็พอครับ

นายสวัสดิ์ บัวดอกตูม ถ้าปริมาณขยะที่จัดเก็บมีไม่มาก หากเข้าเก็บทุกวันขยะจะไม่เต็มรถครับ

ผู้อำนวยการกองสาธารณสุขฯ ทางบริษัทจึงขอเข้าเก็บทุกวันจันทร์, วันพุธ, และวันศุกร์ โดยบ้านทุ่งเสี้ยว

จะเก็บวันเสาร์อีกหนึ่งวัน ส่วนในกรณีที่รถขยะไม่ไปเก็บขยะตามวันที่กำหนดไว้ เพราะเหตุใดนั้น กองสาธารณสุขฯ จะประสานไปยังบริษัทฯ เพื่อแก้ไขปัญหาให้ครับ

-17-

นายบุญเลิศ ปัญญา อาจจะเป็นเพราะทางบริษัทฯ รับเหมาเก็บขยะหลายพื้นที่ ซึ่งเราก็ไม่

ประธานสภา สามารถไปประท้วงอะไรได้มาก มีอะไรก็ควรจะค่อยๆ หารือ และ

ดำเนินการแก้ไข หากมีปัญหากับบริษัทอาจจะเกิดปัญหาตามมาได้

จึงขอแจ้งให้สมาชิกสภาทุกท่านรับทราบ

นายประเวศ อินทรัคคัมพร วันนี้คงจะเป็นการประชุมครั้งสุดท้ายของสภาชุดนี้ ผมขอแจ้งเรื่องการ

สมาชิกสภา ก่อสร้างรางระบายน้ำบ้านต้นกอกที่ทำชิดขอบรั้วของชาวบ้าน หากถึง

ฤดูฝนอาจจะเกิดปัญหาขึ้นได้ครับ

นายเกษมสุข วงศ์บุญยิ่ง ผมได้ให้เจ้าหน้าที่ไปดูพื้นที่แล้ว และคาดว่าจะเข้าปฏิบัติงานได้ในอีกไม่

ผู้อำนวยการกองช่าง กี่วันนี้ครับ

นายบุญเลิศ ปัญญา ผมขอฝากให้ทางกองช่างรีบดำเนินการโดยเร็ว เพราะเกรงว่าหากเข้าฤดู

ประธานสภา ฝนการทำงานจะมีความลำบากมากขึ้น

 - สมาชิกสภาเทศบาลท่านใดมีเรื่องจะเสนออีกครับ

 - ไม่มี -

- หากไม่มี วันนี้ได้ใช้เวลาประชุมมาพอสมควรแก่เวลาแล้ว จึงขอปิดการประชุมสภาเพียงเท่านี้ครับ

ปิดประชุมเวลา ๑0.39 น.

 (ลงชื่อ) นงนุช ตุ้ยทิศ ผู้จดรายงานการประชุม

 (นางสาวนงนุช ตุ้ยทิศ)

(ลงชื่อ) มนต์ชัย พงษ์เกียรติก้อง ปลัดเทศบาล/เลขานุการสภา

 (นายมนต์ชัย พงษ์เกียรติก้อง)

(ลงชื่อ) บุญเลิศ ปัญญา ประธานสภา

 (นายบุญเลิศ ปัญญา)

-18-

**ตรวจถูกต้องแล้ว**

(ลงชื่อ) แก่นจันทร์ ศรีมงคล กรรมการสามัญ

 (นางแก่นจันทร์ ศรีมงคล)

(ลงชื่อ) ประเวศ อินทรัคคัมพร กรรมการสามัญ

 (นายประเวศ อินทรัคคัมพร)

(ลงชื่อ) สุรเชษฐ์ อินไผ่ กรรมการสามัญ

 (นายสุรเชษฐ์ อินไผ่)